Rikunarita-ORG/Wikinium huggingface dataset:
# Militär

Es **Militär** is a Organisation, des es Recht vu seina Nation aholtn hod, im Foll vu a Gewoltbedrohung vu außn, en Grund und Bodn vu dea Nation z' vateidign.

## Gschicht

De Gschicht vum Militär is olladings nu long nit so olt wia da Beruf vum Soldatn, vu dem die Gschicht scho anfongt, bevua Menschn ibahaupt ongfongan hobn A'eignisse aufzzeichnen.
Domols wor die Organisation gonz ondast, wenn ibahaupt oane voahondn woa, weil moastns worn de Heer nua aus Söldna aufbaut, de ois ohne irgendoan Beföhsstob aledigt hobn. Eascht mitn Absolutismus und da Monarchie, hom vaschiedene Heascha, zmindeschtns in Eiropa, iare Heer mid a eha strengan Hierarchie aufbaut und voa ollem vui bessa organisiat.
Da franzesische selbstanonnte Kaisa Napoleon Bonaparte hot zum heitign Büüd vu am modernen Militär wesntlich beitrogn, weil ea sei Heer, wos a völlig neie Idee woa, zu dea Zeit, in vaschidene Typn vu Bewoffnungn eiteilt hod (Artillerie, Kavallerie, und Infantrie), wos es Schlochtfeld fia die Generäle, de die Plonung ibanommen hobn, viel ibasichtlicher gmocht hot.
A ähnlich wichtige Bedeitung fia die Entwicklung vu da modernen Kriagsfiahrung hod die Afindung vum Flugzeig duach die Briada Wright dorgstellt, gnauso wia die Entwicklung vum Ponza weand dem easchtn Wödkriag, on demm da berühmte britische Premieeminista Winston Churchill stork midgwirkt hod.
Adolf Hitler hod mit seina Blitzkriag-Strategie im Zwoatn Wödkriag a a gonz neie ort vu Kriagsfiahrung entwicklt, und de gilt a heit nu wenn a Invasion plant wead.
Seitdem hods eigentlich koane recht storkn Vaändarungen mea gebn, ausgnommn, die Entwicklung da Atombombm, de bewirkt hod, dass de Nationen, de in am Konflikt mit am Stoot sen, der Atomwaffen hod, voasichtiga san, und woascheinlich nid so schnell militärische Moßnohmen agreifn.
High-Tech Woffn hobn nu den Effekt kopt, dass ma vüü weniga Soldatn braucht as wia friaga, a hauptsächlich desweng, wei ma heit Afklärung durch computerglenkte Flugdrohnen asetzn kau, und nu vüü mea.

## Militär im 20. Jht. und die Foign

Am Onfong vum 20. Joarhundat, hots vüü faschistische Bewegungen gebn, de fia eana Lond a Imperium woitn und des mit militärischa Gewolt arreichn wolltn, de also extrem nationalistische Bewegungen worn. De Einstellung hod stork dazua beitrogn, dass es in da 1. Hälfte vum 20. Jht. 2 Wödkriag gebn hod, de Europa und teilweise a n' Rest da Welt vanichtet hobn, wos dazua gführt hod, dass die Nochkriagsgenerationen in Eiropa a eha pazifistische, Einstellung augnommen hobn, und den Kriag heit grundsetzlich oblehn.

## Im Netz

 **Commons: Militär** – Sammlung vo Buidl, Videos und Audiodateien

|  |  |
| --- | --- |
|     | **Spruch: Militär** – Zitat af Boarisch |

|  |  |
| --- | --- |
| Wikisource | **Boarischa Text: Militär** – gmoafreie Originaltext |
# Wearung

A **Wearung** (Standarddeitsch: **Währung** vom mittlhochdeitschn Wort *werunge*, des haßt Gewährleistung) is normalaweis des stootliche Göidsystem in an Lond, kau owa in Ausnohman a des Göidsystem vo Private seî. Im Spezielln gehds dabei um d'Festlegung, wos fir Münzn und Scheine vawendt wern. Mid de meistn Wearungen hondln s'an de intanazionaln Devisnmärkte. Wearungen bestengan imma aus ana Haupteinheid (zum Beipüi Euro) und ana Untaeinheid (zum Beispüi Cent). Af da Wöid gibts derzeid üwa 160 offizielle Wearungen, owa nur zwa davo, da US-Dollar und da Euro, göitn ois intanazionale Leitwearungen.

De offizielle Wearung in Deitschland, Östareich und in a bo anderen EU-Ländern hoaßt Euro. A in Siidtiroi, des jo zu Italien gheat, zoiht ma mitm Euro. Aundare bekaunte Wearungen san da US-Dollar, de Pfund Sterling und da Schweiza Fraunkn.

Seit 2002 gibts an Euro jetz scho als Wearung, davor war in Deitschlaund de D-Mark und no friaha war de Reichsmark. In Östareich hot ma friaha da Reih noch mit Guidn, Kronen und Schilling zoiht, kurz ah mit de Reichsmark. Italien hot de Lire ghobt.

Vaschiedene Wearungen hom untaschiedliche Werte, untaschiadliche Münzn und/oder Scheine und an Kurs zuanaunda. Des hoaßt um anadhoib Euro griagt ma zum Beispü uma 1 britischn Pfund, oba hundatmoi so vü Yen aus Japan.

## Im Netz

* Wearungen woidweit in da Umischau
* Ois übers dauschn vom Gejd und Wearung
# Insl

Island, de gresste Vuikaninsl und a neadlichste Inslstoot auf da Eadn
A **Insl** is a Landmassn, de in am Binnengwassa, in am Meer oda grod a so bei Houwossa vom Wossa aussaschaud und koa Kontinent is.

## Lidaradua

* Henry William Menard: *Inseln: Geologie und Geschichte von Land im Meer*. Spektrum der Wissenschaft, 1987, ISBN 978-3-922508-85-4
* Paul Rainbird: *The archaeology of islands.* Cambridge Univ. Press, New York 2007, ISBN 978-0-521-85374-3
* Judith Schalansky: *Atlas der abgelegenen Inseln. Fünfzig Inseln, auf denen ich nie war und niemals sein werde.* Mareverlag, Hamburg 2009, 143 S., ISBN 978-3-86648-117-6
* Brooks, Lillie: *Islands of the World: Names of Over 5,000 Islands and Island Groups*. Bakersfield? 1960.
* Anthony Julian Huxley: *Standard Encyclopedia of the World’s Oceans and Islands*. Putnam Pub Group, 1962.
* Rosemary Gillespie und David A. Clague (Hrsg.): *Encyclopedia of Islands*. University of California Press 2009, ISBN 0-520-25649-2 (in Google Books)
* Patrick Weigelt, Walter Jetz und Holger Kreft: *Bioclimatic and physical characterization of the world's islands.*@1@2Vorlage:Toter Link/www.pnas.org (Seite nicht mehr abrufbar; Suche in Webarchiven) (PDF; 1,2 MB), 2013
* Jon Richards: *Islands around the world*. New York 2009, ISBN 978-1-4358-2872-8 (in Google Books)

## Im Netz

 **Commons: Inseln** – Oibum mit Buidl, Videos und Audiodateien
* Eintrag „Insel“ im Brockhaus von 1837